Gent FK

KAA Gent (Koninklijke Atletiek Associatie Gent) – Şərqi Flandriyanın Gent şəhərində yerləşən Belçikanın futbol klubudur. Gent futbol komandası idman klubu daxilində ən tanınmış bölmədir və 1989-90 mövsümündən bəri Belçikanın Birinci A Diviziyasında oynayır. Dörd Belçika Kuboku qələbəsinə əlavə olaraq, 2014-15-ci illərdə klub bir dəfə milli liqanın qalibi oldu. Gent, 1920-ci ildən 2013-cü ildə Gelamko Arenaya köçənə kimi ev oyunlarını Gentbraq şəhərindəki Jül Ottenstadionda keçirib. Onların komanda rəngləri mavi və ağdır. Baş sponsor VDK Bank maliyyə təşkilatıdır.

Klubun futbol bölməsi 1900-cü ildə açıldı. Klubun ləqəbi “De Buffalo”-dur, bu termin ilk dəfə 20-ci əsrin əvvəllərində  Buffalo Bill və onun Vəhşi Qərb sirkinin şəhərə səfərindən sonra meydana çıxmışdır.

Gent 1913-14 və 1928-29-cu illər arasında Belçika futbolunda ən yüksək səviyyədə olan ilk uğurunu, 1936-37-dən 1966-67-ci ilə qədər isə ikinci uğurlarını qazandı. 1970 və 1980-ci illərdə klub 1989-cu ildə ən yüksək səviyyəyə qayıdışa qədər birinci və ikinci bölmələr arasında bir neçə yüksəliş və aşağı liqalara enmə halları yaşadı. Klub 1991-92 UEFA Kubokunda 1/4 finala yüksəldi ki, bu da klubun Avropa yarışlarında indiyə qədərki ən yaxşı nailiyyətidir.

 Tarixi 
1864-cü ildə gimnastikanın təbliği ilə məşğul olan "Société Gymnastique la Gantoise" adlı bir birlik yaradıldı. Onun bəzi filialları tez bir zamanda müstəqil oldu və 1891-ci ildə komanda yarış klubu, qaçış klubu  və “Qırmızı ulduz ” kimi daha gənc komandaların birləşməsi olan Atletika Assosiasiyası ilə birləşdi. Yeni birləşmə komandası Athlétique La Gantoise Assosiasiyası adlanırdı və onun fəaliyyətləri gimnastikadan başqa atletika, boks, kriket, velosiped sürmə, qılıncoynatma, hokkey, üzgüçülük və tennisə qədər genişləndi. Onun tərkibində La Gantoise adlı atletika komandası da quruldu.

19-cu əsrin son onilliyində Gentdə mütəşəkkil futbol tətbiq olundu. Müxtəlif kiçik komandalar yaradıldı və bəziləri 1899-cu il aprelin 1-də Gantois yarış klubuna birləşdirildi, bu da sonradan “Gent” futbol klubunun ən böyük rəqibinə çevrildi. Yalnız 1900-cü ildə Gentə yaxın bir yer olan Melle Kollecinin tələbələri tərəfindən futbol bölməsi yaradılmışdır. Komandanın ilk prezidenti ixtisasca həkim Hektor Priem idi. Oyunlar Kortrijksesteenweg, Clementinalaan, Oostendestraat və Astridlaan yollarının kəsişməsində yerləşən Carpentierplein meydanında oynanıldı. Forma kimi əvvəlcə qara və ağ rənglər seçilmişdi, lakin 31 oktyabr 1900-cü ildə komanda federasiyaya rəsmi üzv olduqdan sonra rənglər mavi və ağa dəyişdirildi. 15 noyabr 1900-cü ildə ilk rəsmi oyun Omnium idman klubuna qarşı oynanıldı. 1901-ci ilin yanvarında komanda Gantois klubuna qarşı oynadı. La Gantoise oyunu 10-0 hesabı ilə uduzdu. Buna baxmayaraq, 19-cu əsrin sonunda komanda artıq UBSSA (Union Belge des Sociétés de Sports Athlétiques və ya Belçika Atletik İdman Cəmiyyəti İttifaqı) üzvü oldu və Gantois yarış klubu şəhərin böyük komandası olsa da, La Gantoise 11 nömrəsini, yəni yarış klubundan daha aşağı matrikul nömrəsi alacaqdı. 1901-ci ildə AA La Gantoise aşağı liqada ilk oyunlarını keçirdi.

İlk bir neçə ildə komanda daha çox Belçikanın İkinci liqasında, daha sonra isə Birinci liqasında çıxış edib. 1904-cü ildə komanda Mussenstraata köçdü. 1913-cü ildə həmin yerdə Ümumdünya Sərgisi keçirildi və komanda bu dəfə Albertlaana köçdü. Orada futbol meydançası, məşq meydançaları, tennis kortları, atletika meydançası, qalereyalar və digər yaşayış yerləri tikilirdi. 9 dekabr 1915-ci ildə Birinci Dünya müharibəsi zamanı stadion tamamilə yandırıldı. 1912-13-cü illərdə La Gantoise İkinci liqada çempion oldu. 1914-cü ildə komanda kral ləqəbini aldı və ARA La Gantoise olan Association Royale Athlétique La Gantoise adının qısaldılmış formasında adlandırıldı. Ümumdünya çıxışları zamanı komanda bir sıra idman tədbirlərində iştirak etdi. Buna baxmayaraq, 1913-14 cü illər Birinci Liqanın ilk mövsümü komanda üçün çox çətin oldu və yalnız Standard Club Liegois ilə yoxlama oyunu vasitəsilə aşağı liqaya düşməyin qarşısını alındı.

1920-ci ildə komanda yenidən, bu dəfə Jül Ottenstadionun tikildiyi Gentbraq şəhərinə köçdü. La Gantoise yenidən İkinci liqaya düşdü və yalnız 1936-cı ildə ikinci liqanın pley-off mərhələsində qalib gəlib Birinci liqaya qayıtmağı bacardı. 50-ci illərin ortalarında komanda hələ də futbolda ən vaxtlarını keçirirdi. 1953-54-cü illərdə La Gantoise KFC Malinois ilə bərabər xal toplamış və çempion Anderlextdən cəmi bir xal geri qalaraq üçüncü yeri tutmuşdur. Növbəti mövsüm La Gantoise bu dəfə çempiondan üç xal geri qalaraq ikinci pilləni tutdu. 1964-cü ildə komanda ilk böyük turnir qələbəsi olan Belçika Kubokunu qazandı. Kubok qazandıqlarına görə komanda Avropa Kubok Qalibləri Kubokunda iştirak edən ilk Belçika komandası oldu. La Gantoise ilk turda Vest Hem Yunayted tərəfindən məğlub edildi. 1967-ci ildə klub birinci liqada 30 il oynadıqdan sonra bir daha aşağı liqaya düşdü. Bununla belə, yenidən birinci liqaya qayıtmaq üçün onlara cəmi bir il lazım oldu.

1971-ci ildə komandanın adı "Koninklijke Atletiek Associatie Gent" (ümumi olaraq KAA Gent və ya AA Gent kimi tanınır) olduğu üçün Flamand dilinə tərcümə edildi. 1970-71 mövsümü Gent üçün pis onilliyin başlanğıcı oldu. Onlar Brügge klubuna məğlubiyyətdən sonra mövsümün bitməsinə altı oyun qalmış ikinci liqaya düşmüşdülər. 1974-cü ildə komanda hətta Üçüncü Diviziona da düşdü. Gent sonuncu yerdə idi və son turda ikinci liqaya yüksəlməsini təmin edə bilmədi. Bir mövsümdən sonra onlar ikinci liqaya qayıtdılar və 1980-ci ildə komanda Birinci liqaya qayıdana qədər orada qaldı. 1980-ci illər komanda üçün daha yaxşı bir dövr ola bilərdi. 1984-cü ildə yenidən Belçika kubokunu qazandılar və bu müddət ərzində komanda dörd dəfə avrokuboklarda çıxış etdi. 1986-87-ci illərdə Gent UEFA Kubokunda 3-cü mərhələyə yüksəldi. 1988-ci ildə komanda qısa müddətə ikinci liqaya geri düşdü, lakin yüksəliş pley-off oyunları sayəsində bir mövsümdən sonra birinci liqaya qayıda bildilər. Komandanı maliyyə cəhətdən dirçəltmək üçün Foot Invest adlı bir təşkilat yaratmaq üçün Belçikanın Baş naziri Vilfrid Martens ilə məsləhətləşən İdarə Heyətinin üzvü Mark Mortier bunda həlledici rol oynadı. Mark Mortier bir neçə ay ərzində sponsorluqda 50 milyon Belçika frankı (1,25 milyon avro) topladı və VDK Spaarbank komandanın əsas sponsoru kimi təqdim edildi.

1990-91-ci il mövsümündə komanda Rene Vandereyken və Frenk Dauen, Erik Viskaal və Ervin Vandenberq kimi oyunçuların rəhbərliyi altında uzun müddət turnir cədvəlinin zirvəsində oynadı, lakin nəhayət üçüncü pillədə qərarlaşdı. Beləliklə, UEFA Çempionlar Liqasında mübarizə aparmaq əvəzinə, komanda 1991-ci ildə UEFA Kubokunda oynadı. Lozanna-Sport, Frankfurt Ayntraxt və Moskva Dinamosunu məğlub etdikdən sonra Gent dörddəbir finalda Ayaksa qarşı oynadı. Sonrakı illərdə Gent yenidən turnir cədvəlində aşağı pillələrə düşüb. 1994-cü ildən 1997-ci ilə qədər liqada aşağı liqa yerlərindən bir qədər yuxarıda tamamladılar. 1990-cı illərin sonunda nəticələr yenidən yaxşılaşdı və məşqçi Trond Sollied ilə KAA Gent 1999-2000-ci illərdə bir daha Avropa futboluna vəsiqə qazandı. Bu sıralarda Gent, yeni baş məşqçi Henk Houvartın rəhbərliyi altında Ayaksa ağır məğlub oldu. Növbəti mövsüm Gent UEFA İntertoto Kubokuna yüksəldi və burada PSJ ilə yarımfinala yüksəldi. Növbəti mövsümlərdə liqanın nəticələri aşağı alt-üst yerlər və ilk dörd yer arasında dəyişdi.

2004-cü ildə Gent məşqçi Corc Likens ilə müqavilə imzaladı. İlk mövsümündə komanda liqanı altıncı yerdə tamamladı. Likensin baş məşqçisi olduğu KAA Gent, 1 aprel 2006-cı ildə rəqibi Brügge klubu üzərində 4-1 hesablı qələbə kimi yaddaqalan çıxışlar etdi. 2006-2007-ci illərdə liqaya zəif başlamasına baxmayaraq, komanda Belçika Pro Liqasında dördüncü yerə yüksələ bildi. Sonrakı mövsümdə də həmin nailiyyəti təkrarladı. Növbəti mövsüm məşqçi Corc Likens klubu tərk edərək “Lokeren”ə qoşuldu. Onun yerinə yeddi il əvvəl çox uğur qazanmış norveçli məşqçi Trond Sollied gəldi. Onun rəhbərliyi altında KAA Gent üçüncü Kubok Finalını keçirdi və bu finalda yalnız Anderlextə  məğlub oldu. Sollied bir mövsümdən sonra yenidən Gentdən ayrıldı və bu dəfə Herenveenə keçdi. Standard Lyej ilə Yupiler Pro Liqasının yenicə çempionu olmuş Mişel Preudhommun həmkarları Manu Ferrera və Stan van den Buys ilə birlikdə Gentlə üç mövsümlük müqavilə imzaladı. 2008-2009-cu illərdə komanda yarışın ikinci hissəsində güclü geridönüşdən sonra daha bir oyunda qalib gələn və üçüncü olan Brügge klubu ilə bərabər xalla dördüncü yerdə qərarlaşdı.

 Uğurları 
Belçika Birinci Liqası:
Qızıl medal (1): 2014–15
Gümüş medal (2): 1954–55, 2009–10
Belçika Kuboku:
Qalib (3): 1963–64, 1983–84, 2009–10
Finalçı (1): 2007–08
Belçika Superkuboku:
Qalib (1): 2014-2015
Finalçı (2): 1983–84, 2009–10
UEFA İntertoto Kuboku:
Finalçı (2): 2006, 2007

 İstinadlar 

Kateqoriya:Belçika futbol klubları
Kateqoriya:1900-cü ildə yarananlar